MK sēdes protokollēmuma projekts 23-TA-580

Ministru kabineta sēdes protokollēmums

Informatīvais ziņojums "Par Patvēruma, migrācijas un integrācijas fonda Tematiskā mehānisma Ārkārtas palīdzības finanšu instrumenta (“Emergency Assistance”) projekta “Atbalsts pārvietotajām personām no Ukrainas Latvijā” (“Support to Displaced Persons from Ukraine in Latvia”) īstenošanu"

· 1. Pieņemt zināšanai informatīvo ziņojumu “Par Patvēruma, migrācijas un integrācijas fonda Tematiskā mehānisma Ārkārtas palīdzības finanšu instrumenta (“Emergency Assistance”) projekta “Atbalsts pārvietotajām personām no Ukrainas Latvijā” (“Support to Displaced Persons from Ukraine in Latvia”) (turpmāk – projekts) īstenošanu”.
· 2. Pieņemt zināšanai, ka projekta īstenošanai Iekšlietu ministrija ir saņēmusi no Eiropas Komisijas finansējumu 7 800 000 euro apmērā.
· 3. Projekta ietvaros saņemto finansējumu 7 800 000 euro apmērā plānot Iekšlietu ministrijas budžeta apakšprogrammā 70.23.00 „Izdevumi citu Eiropas Savienības politiku instrumentu projektu un pasākumu īstenošanai” (CESPI/IEM/047„Patvēruma, migrācijas un integrācijas fonds (Savienības darbības)” un paredzēt šādām institūcijām:
· 3.1. Iekšlietu ministrijai ne vairāk kā 5 280 259 euro apmērā;
· 3.2. Sabiedrības integrācijas fondam ne vairāk kā 2 500 000 euro apmērā;
· 3.3. valsts akciju sabiedrībai  “Valsts nekustamie īpašumi” ne vairāk kā 19 741 euro apmērā.
· 4. Atļaut Iekšlietu ministrijai, ja nepieciešams, precizēt projekta finansējuma sadalījumu starp institūcijām; jautājumu par papildu valsts budžeta līdzekļu piešķiršanu, lai nodrošinātu projekta pasākuma ”Materiālo resursu stiprināšana” ietvaros iegādāto vērtību glabāšanu un atjaunošanu, izskatīt likumprojekta par valsts budžetu kārtējam gadam un budžeta ietvaru vidējam termiņam sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.

